Dassault Rafale

Dassault Rafale (: 'kastevind, skudsalve') er et fransk multirolle kampfly konstrueret af Avions Marcel Dassault-Bréguet Aviation og produceret af Dassault Aviation. Flyet blev skabt som en del af en ambitiøs plan om at standardisere det franske forsvars flykapacitet frem mod 2025-2030. Flyet skulle afløse fem forskellige fly i Armée de l'air og to i Marine nationale. Dassault Rafale er endvidere i stand til at aflevere kernevåben.

Historie 
Det franske luftvåben, og til en vis grad den franske flåde, har altid drømt om et 2-motoret tungt kampfly. I årene 1963-1979 præsenterede Dassault-Bréguet (i dag Dassault Aviation) som er den eneste franske militærflyproducent flere prototyper for den franske regering. Imidlertid afviste regeringen dem alle af økonomiske årsager.

I midten af 1970'erne begyndte såvel luftvåbnet som flåden at presse på for at finde en afløser for henholdsvis SEPECAT Jaguar og F-8 Crusader. Da deres krav til deres nye fly var næsten ens, gav det mening at konstruere en fælles løsning. I 1983 fik Dassault kontrakt på at levere 2 Avion de Combat eXpérimental (ACX) demonstrationsfly. I begyndelsen 1980'erne var Tyskland, Frankrig, Italien, Spanien og Storbritannien blevet enige om at gå sammen om at skabe et nyt fælles kampfly. Samarbejdet ophørte imidlertid i 1985 på grund af uenighed om størrelsen af det nye fly. Frankrig udviklede herefter Rafale, mens de andre lande fortsatte udviklingen på det, der senere blev Eurofighter Typhoon.

Det første demonstrationsfly Rafale A fløj sin jomfruflyvning d. 4. juli 1986.

Herefter kom de endelige typer:

 Rafale C (Chasseur) Enkeltsædet kampfly til Armée de l'air
 Rafale B (Biplace) Tosædet kampfly til Armée de l'air
 Rafale M (Marine) Enkeltsædet hangarskibsbaseret kampfly til Marine nationale

Prototypen for Rafale C fløj første gang i 1991, de 2 første prototyper af Rafale M fløj første gang ligeledes i 1991, mens prototypen af Rafale B fløj i 1993.

Oprindeligt var det kun meningen, at Rafale B skulle have været et skolefly, men erfaringer fra Golfkrigen og Kosovokrigen viste, at det andet besætningsmedlem var af uvurderlig nytte under rekognoscerings- og bombemissioner. Derfor blev der bestilt flere Rafale B, i stedet for Rafale C. 60% af flyene vil herefter være tosædet.
Flåden undersøgte også muligheden for en tosædet version (Rafale N), men denne blev aldrig realiseret.

Politiske og økonomiske usikkerheder gjorde, at det først var 1999, at en produktionsudgave af Rafale M kom i luften.

Oprindeligt var det meningen, at det franske forsvar skulle have 294 enheder, 234 til luftvåbnet og 60 til flåden,

Bevæbning 
 Automatkanon: 1× 30 mm Nexter DEFA 30 M791
 Våbenstationer: 14 for Armée de l'air-versionerne (Rafale B og C), 13 for flådeversionen (Rafale M) med en kapacitet på 9.500 kg ekstern droptank og ammunition
 Missiler:
 Luft til luft:
 MICA IR/EM
 Magic II
 MBDA Meteor (fremtidig)
 Luft til jord:
 MBDA Apache
 SCALP EG
 AM 39 Exocet
 ASMP-A atommissil
 Præcisionsstyrede bomber:
 AASM
 GBU-12 Paveway II
 Andet:
 Thales Damocles måludpegningspod
 RECO NG rekognosceringspod
 op til 5 droptanke
 Rafale kan medtage en buddy-lufttankningspod

Elektronik 
 Thales RBE2 radar
 Thales SPECTRA elektronisk krigsførelsessystem
 Thales/SAGEM OSF (Optronique Secteur Frontal) infrarødt søge- og sporingssystem

Se også 
Sammenlignelige fly
 Boeing F/A-18E/F Super Hornet
 Eurofighter Typhoon
 Saab JAS 39C Gripen
 McDonnell Douglas F-15E Strike Eagle
 Mikojan MiG-29K
 Sukhoj Su-30
 Sukhoj Su-33
 Sukhoj Su-35

Eksterne henvisninger 

 Dassault Rafale officiel hjemmeside  
 Rafale side på det franske forsvars hjemmeside

Kilder 

Dassault-fly
Hangarskibsfly
Kampfly
Fly med canardvinger
2-motors jetfly